**PRILOG 5: NACRT UGOVORA**

# U G O V O R

o realizaciji programa osposobljavanja za samostalan rad dodjelom pomoći male vrijednosti

zaključen između:

1. Zavoda za zapošljavanje Crne Gore, Bulevar revolucije br.5 u Podgorici, kojeg zastupa v.d. direktor Goran Folić (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,PIB:\_\_\_\_\_\_\_\_\_\_\_\_\_, (adresa:) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Izvođač).

**Predmet ugovora**

**Član 1.**

Predmet ovog ugovora je regulisanje međusobnih prava,obaveza i odgovornosti ugovornih strana u vezi realizacije Programa »Osposobljavanje za samostalan rad« (u daljem tekstu: Program), saglasno Odluci Upravnog odbora Zavoda o izboru korisnika sredstava- izvođača programa, br. \_\_\_\_\_\_\_\_\_\_\_\_\_\_ od \_\_/\_\_/ 2021.godine.

**Mjesto, način i vrijeme realizacije programa**

**Član 2.**

Program iz člana 1 ovog ugovora sprovodiće se u \_\_\_\_\_\_\_\_\_\_\_\_\_, za \_\_\_\_ ( ) nezaposleno/a lice/a iz evidencije Zavoda (u daljem tekstu: učesnik/ici).

Način realizacije programa utvrđen je planom konkretnih programskih aktivnosti Izvođača, sačinjenim saglasno Programu (u daljem tekstu:Operativni plan).

Program će se realizovati u trajanju od šest (6) mjeseci, uključujući i dane odmora zaposlenih u programu sa datumom početka realizacije programa, najkasnije u roku od 20 dana od dana zaključenja ovog ugovora.

**Obaveze Zavoda**

**Član 3.**

Zavod se obavezuje da:

* pripremi za uključivanje u programe osposobljavanja za samostaln rad nezaposlena lica iz ciljne grupe Programa;
* izdaje uvjerenja o pripadnosti ciljnoj grupi i pripremljenosti za uključivanje u programe osposobljavanja za samostalan rad koja nezaposlena lica podnose Izvođaču, pri prijavi na slobodno/a radno/a mjesto/a;
* prati izvršenje obaveza ugovornih strana u vezi realizacije programa osposobljavanja za samostalan rad;
* izvrši neposredan uvid u način sprovođenja programa u prvom i četvrtom mjesecu njegove realizacije;
* obradi i odobri izvještaje o napretku i završni izvještaj o realizaciji programa, u roku od pet dana od dana prijema izvještaja;
* izvrši isplate sredstava za realizaciju programa, na način i pod uslovima utvđenim ovim ugovorom.

**Obaveze Izvođača**

**Član 4.**

Izvođač se obavezuje da:

- dostavi Zavodu prijavu o slobodnom radnom mjestu saglasno broju i strukturi učesnika navedenoj u zahtjevu za realizaciju programa osposobljavanja za samostalan rad;

- izvrši izbor nezaposlenih lica saglasno kriterijumima izbora učesnika programa utvrđenim Programom;

- sačini Operativni plan i dostavi ga Zavodu, najkasnije u roku od pet dana od dana početka realizacije programa, radi praćenja programa od strane Zavoda;

- upozna učesnike sa sadržajem i dinamikom sprovođenja planiranih programskih aktivnosti;

- sa učesnicima zaključi ugovore o radu, u trajanju navedenom u zahtjevu za realizaciju programa osposobljavanja za samostalan rad, sa stupanjem na rad danom početka realizacije programa;

- u zakonski utvrđenim rokovima prijavi učesnike na obavezno socijalno osiguranje;

- obezbijedi učesniku/icima ostvarivanje prava iz rada i po osnovu rada shodno propisima kojima se uređuje ta oblast;

- obezbijedi i sprovede zaštitu učesnika za vrijeme trajanja programa, u skladu sa zakonom, propisanim mjerama i normativima zaštite na radu;

- dostavi Zavodu kopiju/e ugovora o radu zaključene sa učesnikom/icima, najkasnije u roku od pet dana od dana zasnivanja radnog odnosa učesnika;

- dostavi Zavodu kopiju/e prijave/a na obavezno socijalno osiguranje učesnika, uz prvi izvještaj o napretku;

- vodi dnevnu evidenciju o realizovanim aktivnostima utvrđenim Operativnim planom i evidenciju prisustva učesnika;

- u zakonski utvrđenim rokovima, vrši isplate zarada, u iznosu koji ne može biti niži od iznosa minimalne zarade u Crnoj Gori i uplate pripadajućih poreza i doprinosa za obavezno socijalno osiguranje učesnika;

- obavijesti Zavod o prestanku radnog odnosa učesnika, u roku od tri dana od dana raskida ugovora o radu;

- za učesnika/e sa kojim/a raskine ugovor/e o radu, izvrši povraćaj sredstava uplaćenih od strane Zavoda, na račun br. 832-3201-03 – ostali prihodi Zavoda– podračun Državnog trezora, sa pozivom na arhivski broj ovog ugovora, od dana prestanka radnog odnosa odnosnog učesnika, a u roku od 10 dana od dana raskida ugovora o radu;

- u svim aktivnostima vezanim za promociju programa, navede da je podržan od strane Zavoda i koristi istinite i tačne podatke u vezi njegove realizacije;

- omogući Zavodu neposredan uvid u realizaciju programa osposobljavanja i postupi po eventualnim sugestijama Zavoda radi postizanja planiranih rezultata programa;

- izda potvrde – uvjerenja o stečenom radnom iskustvu u nivou obrazovanja učesniku/icima koji je/su završili program osposobljavanja;

- sačini izvještaje o napretku i završni izvještaj o realizaciji programa osposobljavanja na obrascima dostavljenim od strane Zavoda;

- dostavi Zavodu, prvi izvještaj o napretku, najkasnije pet dana po isteku prvog mjeseca realizacije programa, drugi izvještaj o napretku, najkasnije pet dana po isteku trećeg mjeseca realizacije programa i treći izvještaj o napretku, najkasnije pet dana po isteku šestog mjeseca realizacije programa;

- dostavi Zavodu završni izvještaj o realizaciji programa osposobljavanja, najkasnije u roku od 30 dana od dana završetka programa.

**Član 5.**

Sastavni dio ovog ugovora je Priručnik o načinu realizacije programa, sa obrascima za sačinjavanje izvještaja o napretku i završnog izvještaja o realizaciji programa osposobljavanja, koji će Zavod po zaključenju ovog ugovora dostaviti Izvođaču i elektronskim putem.

**Naknada troškova realizacije programa**

**Član 6.**

Za finansiranje Programa Zavod je opredijelio sredstva u iznosu od \_\_\_\_\_\_ €, za \_\_\_\_ učesnika.

Učešće Zavoda u finansiranju programa osposobljavanja određeno je brojem učesnika i na mjesečnom nivou iznosi do 490,90 €, po učesniku.

Ukoliko dođe do smanjenja broja učesnika tokom realizacije programa osposobljavanja finansijska obaveza Zavoda iz stava 1 ovog člana, srazmjerno se smanjuje.

Isplata sredstava iz stava 1 ovog člana vršiće se po odobrenju izvještaja o napretku, na poseban žiro račun Izvođača, br.\_\_\_\_\_\_\_\_\_\_\_\_\_\_\_\_\_\_ i to:

* 50 % sredstava, u iznosu do \_\_\_\_­­­\_\_ €, po odobrenju prvog izvještaja o napretku programa;
* 40 % sredstava, u iznosu do \_\_\_\_\_\_ €, po odobrenju drugog izvještaja o napretku i
* 10 % sredstava, u iznosu do \_\_\_\_\_\_\_ €, po odobrenju trećeg izvještaja o napretku programa.

**Izmjene i dopune ugovora**

**Član. 7**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član. 8**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 9**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 10**

Ugovor stupa na snagu danom potpisivanja i ovjerom potpisa ovlašćenih lica ugovornih strana.

**Primjerci ugovora**

**Član. 11**

Ugovor je sačinjen u šest (6) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

 DIREKTOR VD DIREKTOR

 Goran Folić

**Saglasan sam sa nacrtom ugovora**[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (svojeručni potpis i pečat ovlašćenog lica podnosioca zahtjeva)

1. Konačan tekst ugovora biće zaključen u skladu sa članom 44 stav 9 Zakona o posredovanju pri zapošljavanju i pravima za vrijeme nezaposlenosti (“Sl.list CG ”, br.24/19), a nakon donošenja odluke Upravnog odbora Zavoda o izboru korisnika sredstava - izvođača programa osposobljavanja za samostalan rad. [↑](#footnote-ref-1)